Document ID: 31986R1419

*****
ΚΑΝΟΝΙΣΜΟΣ (ΕΟΚ) αριθ. 1419/86 ΤΟΥ ΣΥΜΒΟΥΛΙΟΥ
της 6ης Μαΐου 1986
για τον καθορισμό του αριθμού των πλοίων με ισπανική σημαία, στα οποία επιτρέπεται η αλιεία του μακρύπτερου τόνου στα ύδατα που υπάγονται στην κυριαρχία ή τη δικαιοδοσία της Πορτογαλίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 352 παράγραφος 6,
την πρόταση της Επιτροπής,
Εκτιμώντας ότι, δυνάμει του άρθρου 352 παράγραφος 6 της πράξης προχώρησης, το Συμβούλιο είναι αρμόδιο να αποφασίσει τον αριθμό των πλοίων με ισπανική σημαία, νηολογημένων ή/και εγγεγραμμένων σε λιμένα ευρισκόμενο στο έδαφος στο οποίο εφαρμόζεται η κοινή αλιευτική πολιτική, που μπορούν να αλιεύουν μακρύπτερο τόνο σαν κύρια δραστηριότητα στα ύδατα που υπάγονται στην κυριαρχία ή τη δικαιοδοσία της Πορτογαλίας και καλύπτονται από το CIEM και την Επιτροπή Αλιείας Κεντρικού-Ανατολικού Ατλαντικού (COPACE),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο αριθμός των πλοίων με ισπανική σημαία, τα οποία επιτρέπεται να αλιεύουν μακρύπτερο τόνο στα ύδατα που υπάγονται στην κυριαρχία ή τη δικαιδοσία της Πορτογαλίας, υπό τους όρους που προβλέπονται στο άρθρο 352 της πράξης προσχώρησης, καθορίζεται στο παράρτημα.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαΐου 1986 έως τις 31 Δεκεμβρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Μαΐου 1986.

Labels: 8
18
6